Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13160

3. Megjegyzés. - Amikor lehetséges, az automatikus repülésvezérlő rendszerek iránysáv befogási szintjét 0,175 DDM-re, vagy az alá kell beállítani azért, hogy megelőzzék a pontatlan iránysáv befogásokat. 3.1.3.8 Beszédüzem 3.1.3.8.1 Az I. és II. Teljesítmény kategóriájú berendezések iránysáv-adói a navigációs és azonosító jelekkel együtt működtetett föld - levegő rádiótávbeszélő kommunikációs csatornát is biztosíthatnak azzal a feltétellel, hogy az ilyen üzemeltetés semmilyen módon ne zavarja az iránysáv-adó alapvető működését. 3.1.3.8.2 A III. kategóriájú iránysáv-adók nem biztosíthatnak ilyen csatornát, kivéve ott, ahol a berendezés tervezése és üzemeltetése során külön gondoskodtak annak biztosításáról, hogy a navigációs irányvezetés zavarának semmilyen lehetősége se forduljon elő. 3.1.3.8.3 Amennyiben ilyen csatornát biztosítanak, annak meg kell felelnie a következő Szabványoknak: 3.1.3.8.3.1 A csatornának ugyanazon a rádiófrekvenciás vivőn, vagy vivőkön kell lennie, mint amit az iránysáv-adó működésére felhasználnak, és a sugárzásnak vízszintesen polarizáltnak kell lennie. Ahol két vivőt modulálnak a beszéddel, ott a két vivőn lévő modulációk viszonylagos fázisainak olyannak kell lenniük, hogy kiküszöböljék a nulla értékek előfordulását az iránysáv-adó fedésterületén belül. 3.1.3.8.3.2 A vivőnek, vagy vivőknek a rádiótávbeszélő kommunikációs összeköttetések miatti csúcs modulációs mélysége nem lépheti túl az 50 százalékot, de úgy kell beállítani, hogy: 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes